Mika Juhani Salo, bolj znan kot Mika Salo, je upokojeni finski dirkač Formule 1. Debitiral je v sezoni 1994 na Veliki nagradi Japonske s Lotusom, prvič pa je do točk prišel v naslednji sezoni 1995 s petim mestom na Veliki nagradi Italije. Največje uspehe je dosegel v sezoni 1999, ko je po poškodbi noge zamenjal Michaela Schumacherja v Ferrariju ter dosegel svoji edini uvrstitvi na stopničke za drugo mesto na Veliki nagradi Nemčije in tretje na Veliki nagradi Italije. S tem je nekoliko pripomogel tudi h konstruktorskem naslovu Ferrarija v tej sezoni. Po sezoni premora je v sezoni 2001 spet dirkal s Toyoto, nato pa se je upokojil.